Source: http://cegledinfo.hu/?t=24&id=10090&p_t=1&anch=tobbhir
Timestamp: 2018-05-26 04:21:20
Document Index: 29817736

Matched Legal Cases: ['bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ']

Ismét kampányszerűen álltak bíróság elé az ittasan vezetők
A Ceglédi Járási Ügyészség egy nap alatt húsz ittas járművezetőt állított gyorsított eljárásban a Ceglédi Járásbíróság elé. Ugrásszerűen megnőtt 2018 áprilisában és májusában Cegléden és környékén a járműveket ittasan vezetők száma. Ezért a Ceglédi Rendőrkapitányság fokozott közúti ellenőrzést tartott, ahol számos ittas vezetőt értek tetten.
A gyanúsítottak az elmúlt hónapokban ittasan vezettek Cegléd, Albertirsa, Törtel, Abony Újszilvás és Csemő utcáin. Vezettek személygépkocsit, kisteherautót, mezőgazdasági vontatót. Volt olyan vádlott, akit ittas vezetés miatt korábban eltiltottak a járművezetéstől, ennek ellenére újból ittasan vezette az autóját, amelyben kisgyermeke aludt.
A Ceglédi Rendőrkapitányság dinamikus nyomozásai után a Ceglédi Járási Ügyészség egy napra szervezte a bíróság elé állításokat: 2018. május 11-én gyorsított eljárásban húsz férfit állított a Ceglédi Járásbíróság elé.
A kampányszerű bíróság elé állítás eredményes volt. A Ceglédi Járásbíróság négy bírája tartott párhuzamosan tárgyalásokat. A bírák tizenhat ittasan vezető vádlottat 100.000,- forinttól 300.000,- forintig terjedő összegben, összesítve 2,6 millió forint pénzbüntetésre ítéltek. A vádlottakat hat hónaptól hét évig terjedő időre eltiltották a járművezetéstől.
Két bűnügy vádlottját a bíróság egy év végrehajtandó börtönbüntetésre, két férfit felfüggesztett fogházbüntetésre ítélt.
Az ítéletekből tizenhat jogerős.
Fotó: ctv.hu
2018.05.15. 12:10
A szobapincér ekkor észreveszi, hogy az ágyon fekszik...
| A látogatók száma 2009.05.15-től összesen: 16179778 | Ebben a hónapban: 300558 | Ma: 2780 | jelenleg: 5 | Statisztika |